એકવાર એક જ્ઞાની, ભગવાન બુદ્ધ પાસે પહોંચી ગયા, તેમણે ભગવાન બુદ્ધને પરલોક અને આવનાર જન્મ વિષે સવાલો કર્યા. ભગવાન બુદ્ધએ શાંતિથી સાંભળ્યા, ભગવાન બુદ્ધએ કહ્યું, જ્યારે કોઈ મનુષ્ય તીરથી ઘાયલ છે અને તેનું મૃત્યુ તેને પોકારી રહ્યું છે, ત્યારે ત્યાં વૈધ દોડતો આવે છે. પેલો ઘાયલ વૈધને કહે છે કે ઉભા રહો, મારો ઈલાજ કરતા પહેલા મને કહો, આ તીર લોઢાનું છે કે તાંબાનું? તીર ક્યાંથી અને કેટલા વેગે આવ્યું છે? તીરની દિશા કઈ હતી? તીર કેટલા વાગ્યે આવ્યું? તમારી પાસે કોઈ પ્રમાણ છે? મોટા મોટા પ્રશ્નો લઈને ચાલતા આપણી પરિસ્થિતિ પણ કદાચ આવી જ છે? ચીજ-વસ્તુઓની પાછળ દોડશો નહીં, પણ જરૂરિયાતો તરફ ધ્યાન આપો. આ દુનિયામાં કેટલાય લોકો પાસે બધી ચીજો હોતી નથી, છતાં તેઓ જીવે છે.તકલીફોથી નિરાશ ના થાઓ, દરેક સાધુ આત્મા કેટલાય પ્રયત્નો અને તકલીફોને વેઠીને પોતાના મનને જીતે છે. સતત પ્રયત્ન કરો, પોતાના મનને જીતતા શીખો. લોકો પાસે અપેક્ષાઓ ના રાખો. તમે લોકોને જીતી નથી શકતા, સમ્રાટ અશોકને ચક્રવર્તી રાજા બનવું હતું, છતાં તે લોકોના હ્રદય ના જીતી શક્યો.